CELEX: 32005R2155
Language: lt
Date: 2005-12-23 00:00:00
Title: 2005 m. gruodžio 23 d.  Komisijos reglamentas (EB) Nr. 2155/2005, keičiantis vienos į Reglamento (EB) Nr. 1107/96 priedą įtrauktos kilmės vietos nuorodos specifikacijos duomenis  (Miel de sapin des Vosges)  (SKVN)

24.12.2005   
               
               
                  LT
               
               
                  Europos Sąjungos oficialusis leidinys
               
               
                  L 342/49
               
            KOMISIJOS REGLAMENTAS (EB) Nr. 2155/2005
      2005 m. gruodžio 23 d.
      keičiantis vienos į Reglamento (EB) Nr. 1107/96 priedą įtrauktos kilmės vietos nuorodos specifikacijos duomenis (Miel de sapin des Vosges) (SKVN)
      EUROPOS BENDRIJŲ KOMISIJA,
      atsižvelgdama į Europos bendrijos steigimo sutartį,
      atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio trečiąją pastraipą ir į 6 straipsnio 3 dalį ir 4 dalies antrąją įtrauką,
      kadangi:
      
                  (1)
               
               
                  Pagal Reglamento (EEB) Nr. 2081/92 9 straipsnio pirmąją pastraipą Prancūzija pateikė prašymą iš dalies pakeisti saugomos kilmės vietos nuorodos „Miel de sapin des Vosges“ (Vogėzų kalnų eglių medus), įregistruotos Komisijos reglamentu (EB) Nr. 1107/96 (2) specifikacijos duomenis.
               
            
                  (2)
               
               
                  Prašomo keitimo tikslas – iš dalies pakeisti dabar taikomą medaus spalvos nustatymo metodą pagal kurį intensyvumas matuojamas pagal Pfund (Pfundo) rodiklį.
               
            
                  (3)
               
               
                  Padarius pakeitimus medaus spalvai taikomas kriterijus bus tikrinamas atliekant juslinį tyrimą priklausomai nuo etaloniniam pavyzdžiui būdingos spalvos. Šis metodas laikomas patikimiausiu.
               
            
                  (4)
               
               
                  Išnagrinėjus šį prašymą padaryti pakeitimus, buvo nustatyta, kad pakeitimai yra neesminiai. Taip nuspręsta todėl, kad šiuo pakeitimu kilmės vietos ypatybės nekeičiamos, nes su spalva susijusi ypatybė yra išsaugojama. Skiriasi tik spalvos įvertinimo metodas.
               
            
                  (5)
               
               
                  Todėl saugomai kilmės vietos nuorodai „Miel de sapin des Vosges“ reikia iš dalies pakeisti Reglamento (EEB) Nr. 2081/92 4 straipsnio 2 dalies punkte b numatytą specifikacijos punktą „Aprašymas“, panaikinant su intensyvumu pagal Pfund’o skalę susijusį įrašą.
               
            
                  (6)
               
               
                  Pagal Komisijos reglamento (EB) Nr. 383/2004 (3) 4 straipsnį Komisija santrauką skelbia Europos Sąjungos oficialiajame leidinyje.
               
            
                  (7)
               
               
                  Buvo pripažinta, kad šis pakeitimas atitinka Reglamento (EEB) Nr. 2081/92 nuostatas. Todėl produkto, vadinamo „Miel de sapin des Vosges“, aprašymo pakeitimas turi būti įregistruotas ir apie jį turi būti paskelbta. Santrauka turi būti papildyta specifikacijoje esančiais patikslinimais, susijusiais su medaus, kuriam skiriama nuoroda, spalva.
               
            
                  (8)
               
               
                  Šiame reglamente numatytos priemonės atitinka Geografinių nuorodų ir kilmės vietos nuorodų reguliavimo komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (EEB) Nr. 2081/92 6 straipsnio 1 ir 2 dalyse numatyta tvarka 2 straipsnyje numatytiems pakeitimams netaikoma.
      2 straipsnis
      Kilmės vietos nuorodos „Miel de sapin des Vosges“ specifikacija iš dalies keičiama pagal šio reglamento I priedą.
      3 straipsnis
      Specifikacijos pagrindinių duomenų santrauka pateikiama šio reglamento II priede.
      4 straipsnis
      Šis reglamentas įsigalioja dvidešimtą dieną po paskelbimo Europos Sąjungos oficialiajame leidinyje.
      
         Šis reglamentas yra privalomas visas ir tiesiogiai taikomas visose valstybėse narėse.
         Priimta Briuselyje, 2005 m. gruodžio 23 d.
         
            
               Komisijos vardu
            
            Mariann FISCHER BOEL
            
               Komisijos narė
            
         
      
      
         (1)  OL L 208, 1992 7 24, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
      
         (2)  OL L 148, 1996 6 21, p. 1. Reglamentas su paskutiniais pakeitimais, padarytais Reglamentu (EB) Nr. 704/2005 (OL L 118, 2005 5 5, p. 14).
      
         (3)  OL L 64, 2004 3 2, p. 16.
      
         I PRIEDAS
         Kilmės vietos nuorodos „Miel de sapin des Vosges“ (Prancūzija) specifikacijos punktas „4.2. Aprašymas“ pakeičiamas taip:
         
            „4.2.   Aprašymas: Skystas lipčiaus kilmės, bičių surinktas juodųjų Vogėzų kalnų, balzamo aromato, salyklo skonio ir nekartus, be pašalinių skonių medus. Jo spalva – tamsiai ruda su žalsvais atspalviais.“.
         
      
      
         II PRIEDAS
         SANTRAUKA
         Tarybos reglamentas (EEB) Nr. 2081/92
         
            
               „MIEL DE SAPIN DES VOSGES“
            
         
         
            EB Nr. FR/00204/11.7.2004
         
         SKVN (X)  SGN ( )
         Šis dokumentas yra informacijai skirta apibendrinamoji santrauka. Išsami informacija, ypač galinti dominti gamintojus, kurių gaminiams taikoma atitinkama SKVN ar SGN, pateikiama išsamioje produkto specifikacijoje, kurios reikėtų teirautis nacionalinėse institucijose ar kompetentingose Europos Komisijos tarnybose (1).
         
            
               1.
               
               Kompetentinga valstybės narės įstaiga:
            
         
         
                     
                        Pavadinimas
                     
                  
                  
                     :
                  
                  
                     
                        Institut National des Appellations d'Origine
                     
                  
               
                     
                        Adresas
                     
                  
                  
                     :
                  
                  
                     51, rue d'Anjou – 75008 Paris
                     
                  
               
                     
                        Telefonas
                     
                  
                  
                     :
                  
                  
                     01 53 89 80 00
                  
               
                     
                        Faksas
                     
                  
                  
                     :
                  
                  
                     01 42 25 57 97
                  
               
            
               2.
               
               Pareiškėjų grupė:
            
         
         
                     2.1.
                  
                  
                     :
                  
                  
                     
                        Pavadinimas
                     
                  
                  
                     :
                  
                  
                     
                        Syndicat de défense du Miel de Sapin des Vosges
                     
                  
               
                     2.2.
                  
                  
                     :
                  
                  
                     
                        Adresas
                     
                  
                  
                     :
                  
                  
                     2, chemin du Cant – 88700 Roville-aux-Chênes
                     
                  
               
                     2.3.
                  
                  
                     :
                  
                  
                     
                        Sudėtis
                     
                  
                  
                     :
                  
                  
                     gamintojai ir (arba) perdirbėjai (X) kiti ( )
                  
               
            
               3.
               
               
                  Produkto tipas:
               
             Klasė 1–4 – Medus
         
            
               4.
               
               Specifikacijos aprašymas
             (4 straipsnio 2 dalyje nurodytų sąlygų santrauka)
         4.1.   
               Pavadinimas
            
         
         Miel de sapin des Vosges
         4.2.   
               Aprašymas
             Skystas bičių surinktas juodųjų Vogėzų kalnų eglių, balzamo aromato, salyklo skonio ir nekartus, be pašalinių skonių lipčių medus. Jo spalva – tamsiai ruda su žalsvais atspalviais.
         4.3.   
               Geografinė vietovė
             Vogėzų kalnų eglių medus gaminamas visame Vogėzų kalnų Lotaringijos šlaite, apima Vosges departamento teritoriją, tam tikras Meurthe-et-Moselle, Moselle, Haute-Saône departamentų komunas ir Belfort teritoriją.
         4.4.   
               Kilmės vietos įrodymas
             Medus turi būti surinktas (surinkimo procesas bitės gamina medų, iškeliami koriai ir medus išgaunamas iš jų), nukoštas ir patvirtintas šiai nuorodai nustatytoje geografinėje vietovėje.
         Patvirtinimas suteikiamas jei laikomasi tokios tvarkos:
         
                     —
                  
                  
                     pateikiama deklaracija apie avilių apgyvendinimą, kurioje kiekvienam ūkiui nurodoma ši informacija: avilių apgyvendinimo data, jų skaičius ir tiksli išdėstymo vieta,
                  
               
                     —
                  
                  
                     avilius, bendrą medaus surinkimą ūkyje ir bendras medaus gamybos apimtis, nuoroda galinčiuose naudotis ūkiuose, deklaruojantis gamintojas kasmet pateikia surinkimo deklaraciją.
                  
               Kiekvienas patvirtinamąjį tyrimo pažymėjimą gavęs veiklos vykdytojas kiekvienais metais privalo parengti atsargų deklaracijas.
         Medaus kilmė, paskirtis, gautos apimtys ir išleidimas į apyvartą gali būti nustatyti, nes yra tvarkomi registrai.
         Visa tvarka baigiama analitiniu ir jusliniu tyrimu, kuriuo įsitikinama dėl produktų kokybės ir tipiškumo.
         Medus, pažymėtas „Miel de sapin des Vosges“ saugomos kilmės vietos nuoroda, negali būti parduodamas be l'Institut national des appellations d'origine (Nacionalinio kilmės vietos nuorodų instituto) pagal pirmiau minėtų tyrimų rezultatus išduoto patvirtinamojo pažymėjimo pagal nacionaliniuose teisės aktuose nustatytas, su nuoroda susijusias sąlygas.
         Produkto kilmės vietos garantija papildoma prie visų talpų pridedama jų atidarymo metu suirstanti identifikavimo sistema. Tokios identifikavimo sistemos išduodamos patvirtinamųjų pažymėjimų pagrindu.
         4.5.   
               Gamybos būdas
             Bičių surinktas Vogėzų kalnų eglių (Abies Pectinata) medus yra lipčiaus kilmės. Bičių surenkamą lipčių išskiria amaras, mintantis eglių sakais. Medus atskiriamas nuo korių sukant korius medsukyje (centrifuguojant) esant žemai temperatūrai, būtinai mažiausiai dvi savaites medų filtruojant ir košiant. Medų pasterizuoti draudžiama. Medus išgaunamas skystas. Vogėzų kalnų eglių medaus gamybos būdai keičiasi priklausomai nuo metų pagal lipčiaus gamybos (vadinamos „medunešiu“) mastą.
         4.6.   
               Sąsaja su geografine vietove
             Vogėzų kalnų eglių medus – labai artimai su kilmės vieta, jos teritorija susijęs produktas, nes kilmė – nepertraukiama grandinė, kurią sudaro Vogėzų kalnų eglių įvairovė, plačiausiai Vogėzų kalnų masyve išplitusi rūšis, besivystanti esant simbiozei su dirva, kurios sudėtyje yra rūgštingo substrato, granitų ir smiltainio. Ši įvairovė amarui teikia sakų, kuriais jis minta ir paverčia bičių renkamu lipčiumi, būtinu savito medaus gamybai.
         Taigi ši gamyba yra stipriai susijusi su specifinių eglių miškų sodinimu Vogėzų regione, kurių specifiškumu pasinaudojo ir jį išsaugojo bitininkai.
         4.7.   
               Kontrolės įstaiga
            
         
         
                     
                        Pavadinimas
                     
                  
                  
                     :
                  
                  
                     I.N.A.O.
                  
               
                     
                        Adresas
                     
                  
                  
                     :
                  
                  
                     51, rue d'Anjou 75008 Paris
                     
                  
               
                     
                        Pavadinimas
                     
                  
                  
                     :
                  
                  
                     D.G.C.C.R.F.
                  
               
                     
                        Adresas
                     
                  
                  
                     :
                  
                  
                     59, Bd V. Auriol 75703 Paris Cedex 13
                  
               4.8.   
               Ženklinimas etiketėmis
             Saugomos kilmės vietos nuorodos „Miel de sapin des Vosges“ medus ženklinamas etiketėmis, kuriose yra įrašas „Miel de sapin des Vosges“ ir įrašas „Appellation d’origine contrôlée“ (saugomos kilmės vietos nuoroda) ar „AOC“ (SKVN). Žodžiai „appellation d’origine contrôlée“ turi būti įrašyti tuojau pat po nuorodos pavadinimo raidėmis, kurių dydis sudaro mažiausiai pusę pastarosios raidžių dydžio. Šie įrašai yra tame pačiame regimajame lauke.
         4.9.   
               Nacionaliniai reikalavimai
             Nuorodos „Miel de sapin des Vosges“ dekretas.
         
            (1)  Europos Komisija, Žemės ūkio generalinis direktoratas, Žemės ūkio produktų kokybės kontrolės padalinys, B-1049 Briuselis.